**ՀՀ ՏԿԵՆ «ՀԱՆՐԱՊԵՏԱԿԱՆ ԵՐԿՐԱԲԱՆԱԿԱՆ ՖՈՆԴ» ՊՈԱԿ-ի կողմից**

**1073 Ծրագրի 11003 - «Ստորերկրյա հանքային ջրերի հանքավայրերի ջրակետերի (հորատանքցք, աղբյուր) գույքագրում» միջոցառման աշխատանքների իրականացման համար 2023 թվականի մարտ-նոյեմբեր ամիսների ընթացքում մասնագետների՝ «Խմբի ղեկավար - պատասխանատու կատարող», «Գլխավոր մասնագետ» և «Առաջատար մասնագետ» ներգրավման համար հայտերի ընդունում**

**Աշխատանքի վայրը՝** ՀՀ ք. Երևան, Չարենցի 46 և ՀՀ տարածք

**Պայմանագրային հարաբերությունները՝** Ծառայությունների մատուցման պայմանագիր

**Աշխատանքային պայմանները՝**

Միջոցառման շրջանակներում, 2023 թվականի մարտ – նոյեմբեր ամիսների ընթացքում, ՀՀ ստորերկրյա հանքային ջրերի հանքավայրերի հորատանցքերի և աղբյուրների գույքագրման աշխատանոցային և դաշտային աշխատանքների կատարում, ֆոնդային նյութերի ուսումնասիրում և մշակում, տվյալների տեղեկատվական բազային հենքի մշակում և ստեղծում, դաշտային դիտարկումների և նմուշառման աշխատանքների կատարում, արդյունքների վերլուծում և ամփոփում, հաշվետվության կազմում:

**Նախատեսվող աշխատանքների նկարագրությունը.**

ՀՀ ստորերկրյա հանքային ջրերի հանքավայրերի հորատանցքերի և աղբյուրների գույքագրման և տեխնիկական վիճակի ուսումնասիրման ընթացքում իրականացվելիք աշխատանքները միտված են լինելու պարզելու`

* ֆոնդային նյութերի ուսումնասիրում, մշակում, վերլուծում և ամփոփում,
* ջրակետի (հորատանցք, աղբյուր) համարակալում,
* հանքավայրերի և ջրակետերի տարածական տեղաբաշխման սխեմատիկ քարտեզների կազմում և տեղադրում 1:25000 կամ 1:50000 տոպոքարտեզների վրա,
* ջրակետի առկա վիճակը,
* ջրակետի գտնվելու վայրը/տեղադիրքը, կոորդինատները և բացարձակ նիշը,
* ջրակետի դեբիտը (լ/վրկ), ջերմաստիճանը (˚C) և մակարդակը (մ),
* ջրակետի վրա ջրաչափիչ սարքերի և կառույցների առկայությունը, դրանց կառուցման անհրաժեշտությունը և տեխնիկական վիճակը,
* ջրակետի սանիտարական վիճակը, սանիտարական պահպանության խիստ ռեժիմի գոտու առկայությունը (եթե կա՝ չափսերը) կամ կառուցման անհրաժեշտությունը,
* որոշ ջրակետերից ստորերկրյա ածխաթթվային հանքային ջրի նմուշարկում (ընդհանուր 30 նմուշ) լաբորատոր ուսումնասիրությունների իրականացման համար,
* ջրակետի արդյունահանման թույլտվության առկայությունը, շահագործող կազմակերպությունը, օգտագործման նպատակը, ծավալը և գործողության ժամկետը,
* ջրակետի օգտագործման պիտանելիությունը և այլն:

Գույքագրման և տեխնիկական վիճակի ուսումնասիրման աշխատանքների արդյունքները պետք է ներկայացվեն էլեկտրոնային տեղեկատվական համակարգի բազայի (այդ թվում՝ տարածական) և հաշվետվության (տեքստային, աղյուսակային և գրաֆիկական)՝ տպագիր և էլեկտրոնային տեսքով:

**Միջոցառման իրականացումից ակնկալվող արդյունքը (օգուտները).**

Ստորերկրյա ածխաթթվային հանքային ջրերի հանքավայրերի հորատանցքերի և աղբյուրների տեղադիրքի (կոորդինատների), տեխնիկական վիճակի, ջրերի ծախսի, ջրերի որակի, օգտագործման պիտանելիության և իրավունքի տրամադրման հնարավորության, սանիտարական վիճակի, սանիտարական պահպանության խիստ ռեժիմի գոտու առկայության և այլնի վերաբերյալ հավաստի տվյալների առկայություն, ֆոնդային նյութերի թարմացում, թվային տեղեկատվական (այդ թվում՝ տարածական) համակարգի բազայի ստեղծում, հաշվետվության կազմում և ֆոնդային նյութերի ամբողջականության ապահովում:

**Պարտականությունները՝**

* աշխատանքների կոորդինացում
* ֆոնդային նյութերի ուսումնասիրում, մշակում, վերլուծում և ամփոփում
* ստորերկրյա ածխաթթվային հանքային ջրերի հորատանցքերի և աղբյուրների գույքագրում
* տեխնիկական վիճակի ուսումնասիրում
* տվյալների թվային բազայի ստեղծում (նաև տարածական) և հաշվետվության կազմում` ելակետային ֆոնդային նյութերի թարմացման և ամբողջականության ապահովում
* ջրակետի (հորատանցք, աղբյուր) համարակալում
* ջրակետի սանիտարական վիճակի գնահատում
* հանքավայրերի և ջրակետերի տարածական տեղաբաշխման սխեմատիկ քարտեզների կազմում և տեղադրում 1:25000 կամ 1:50000 տոպոքարտեզների վրա
* որոշ ջրակետերից ստորերկրյա ածխաթթվային հանքային ջրի նմուշարկում (ընդհանուր 30 նմուշ) լաբորատոր ուսումնասիրությունների իրականացման համար
* վերլուծությունների իրականացում և առաջարկությունների ներկայացում
* հաշվետվության կազմում և հանձնում

**Սահմանված պահանջներ՝**

**«Խմբի ղեկավար - պատասխանատու կատարող»**

* բարձրագույն կրթություն (մագիստրոս կամ դիպլոմավորված մասնագետ) երկրաբանություն մասնագիտությամբ
* առնվազն յոթ տարվա ոլորտային մասնագիտական աշխատանքային ստաժ
* MS OFFICE ծրագրային փաթեթի իմացություն
* տեղեկատվական և հեռահաղորդակցության տեխնոլոգիաների, տվյալների բազաների կառավարման և տարածական տեղեկատվական համակարգերի իմացություն (AutoCAD, ArcGIS կամ QGIS և այլն)
* աշխատանքների կազմակերպման, ժամանակի և ռեսուրսների արդյունավետ կառավարման, աշխատանքային խմբի ղեկավարման կոմպետենցիաներ
* տրամաբանելու, տարբեր իրավիճակներում կողմնորոշվելու ունակություն,
* հայերեն լեզվի անթերի տիրապետում, առնվազն մեկ օտար լեզվի՝ ռուսերեն կամ անգլերեն իմացություն

**«Գլխավոր մասնագետ»**

* բարձրագույն կրթություն (մագիստրոս կամ դիպլոմավորված մասնագետ) երկրաբանություն մասնագիտությամբ
* առնվազն հինգ տարվա ոլորտային մասնագիտական աշխատանքային ստաժ
* MS OFFICE ծրագրային փաթեթի իմացություն
* տեղեկատվական և հեռահաղորդակցության տեխնոլոգիաների, տվյալների բազաների կառավարման և տարածական տեղեկատվական համակարգերի իմացություն (AutoCAD, ArcGIS կամ QGIS և այլն)
* աշխատանքների կազմակերպման, ժամանակի և ռեսուրսների արդյունավետ կառավարման կոմպետենցիաներ
* տրամաբանելու, տարբեր իրավիճակներում կողմնորոշվելու, թիմում աշխատելու ունակություն
* հայերեն լեզվի տիրապետում, առնվազն մեկ օտար լեզվի՝ ռուսերեն կամ անգլերեն իմացություն

**«Առաջատար մասնագետ»**

* բարձրագույն կրթություն (բակալավր կամ դիպլոմավորված մասնագետ) երկրաբանություն մասնագիտությամբ
* առնվազն երեք տարվա ոլորտային մասնագիտական աշխատանքային ստաժ
* MS OFFICE ծրագրային փաթեթի իմացություն
* տեղեկատվական և հեռահաղորդակցության տեխնոլոգիաների, տվյալների բազաների կառավարման և տարածական տեղեկատվական համակարգերի իմացություն (AutoCAD, ArcGIS կամ QGIS և այլն)
* աշխատանքների կազմակերպման, ժամանակի և ռեսուրսների արդյունավետ կառավարման կոմպետենցիաներ
* տրամաբանելու, տարբեր իրավիճակներում կողմնորոշվելու, թիմում աշխատելու ունակություն
* հայերեն լեզվի տիրապետում, ռուսերեն և անգլերեն լեզվի իմացությունը կդիտվի որպես առավելություն

Ինքնակենսագրականներն անհրաժեշտ է ուղարկել info@geo-fund.am էլեկտրոնային փոստի հասցեով, վերնագիր բաժնում նշելով` «Հանքային ջրերի գույքագրում» ծրագրի աշխատանքների ներգրավման հայտ և աշխատանքի ձևը («Խմբի ղեկավար - պատասխանատու կատարող», «Գլխավոր մասնագետ» կամ «Առաջատար մասնագետ») որի համար ցանկանում եք դիմել:

**Դիմելու վերջնաժամկետը`** 2023 թվականի հունվարի 27-ը, ժամը 18:00: